**Priprema godišnjeg izvještaja o sistemu finansijskog upravljanja i kontrola GI-FMC**

**Podgorica, 30.01.2018. godine**

U organizaciji Uprave za kadrove, dana 30.01.2018 god. godine u Podgorici, u Staroj zgradi Vlade - plenarna sala održan je seminar pod nazivom "Priprema godišnjeg izvještaja o sistemu finansijskog upravljanja i kontrola".

Ispred Opštine Tivat, seminaru su prisustvovale: Jela Mrdak (Rukovoditeljka Službe za unutrašnju reviziju) i Vukmirović Dijana ( FMC Menadžerka).

Kako je Zakonom o sistemu unutrašnjih finansijskih kontrola u javnom sektoru propisana obaveza svih korisnika sredstava budžeta da sačine Izvještaj o stanju sistema finansijskog upravljanja i kontrole i dostave Ministarstvu finansija do 31. januara tekuće godine za prethodnu, cilj seminara je bio pojašnjenje stavki Upitnika o samoprocjeni finansijskog upravljanja i kontrola.

Predavači na seminaru ispred Direkcije za harmonizaciju finansijskog upravljanja i kontrola Ministarstva Finansija bili su: Nina Blečić, Valentina Bojović i Jelena Mirković.